ব্রিটেনে বর্ণবিদ্বেষ! ‘ভারতীয়’ বলেই তরুণীকে ধর্ষণ শ্বেতাঙ্গের

ওয়েবডেস্ক- বিদেশের মাটিতে ফের বর্ণবিদ্বেষের শিকার হতে হল ভারতীয় তরুণীকে (Indian Woman)। শ্বেতাঙ্গ যুবকের হাতে ধর্ষণের (Rape) শিকার ওই পাঞ্জাবি তরুণী (Punjabi Woman)।

প্রাথমিক তদন্তে পুলিশ জানিয়েছে, বর্ণ বিদ্বেষের (Racial Hatred) কারণেই ওই তরুণীর সঙ্গে এই ঘটনা ঘটিয়েছে ওই শ্বেতাঙ্গ যুবক। ব্রিটেনের (Britain) মাটিতে এই বর্বরোচিত ঘটনায় সমালোচনার ঝড়। নির্যাতিতার বয়স ২০ বছর। ওয়েস্ট মিডল্যান্ডস পুলিশ জানিয়েছে, শুধুমাত্র ‘ভারতীয়’ পরিচয় হওয়ার জন্য ওই তরুণীকে ধর্ষণ করা হয়েছে। অভিযুক্তের খোঁজে তল্লাশি শুরু হয়েছে।

শনিবার, সন্ধ্যায় ওয়ালসাল পার্ক হল এলাকায় ওই তরুণীকে খুঁজে পায় স্থানীয় বাসিন্দারা। তাঁরাই পুলিশে জানায়। ঘটনাস্থলে পৌঁছে পুলিশ ওই তরুণীকে উদ্ধার করে। ওই তরুণী তাঁর বয়ানে জানিয়েছেন, জাতি বিদ্বেষের কারণেই তার উপর এই পাশবিক অত্যাচার চালানো হয়েছে।

আরও পড়ুন- ডবল ইঞ্জিনের উত্তরপ্রদেশে খুন বাঙালি আদিবাসী যুবক

এলাকার সিসিটিভি ফুটেজ থেকে পুলিশ ওই শ্বেতাঙ্গ যুবকের একটি ভিডিও পেয়েছে। পুলিশ অভিযুক্তের একটি ছবি প্রকাশ করেছে। ছবিতে দেখা গেছে শ্বেতাঙ্গ যুবক, বয়স ৩০- এর আশেপাশে। ছোট করে চুল কাটা, পরনে ছিল গাঢ় রঙের পোশাক। কোনও পার্কের মধ্যে তাকে হাঁটতে দেখা গেছে।

ওয়েস্ট মিডল্যান্ডসের পুলিশ আধিকারিক রোনান টাইরার জানিয়েছেন, ‘একজন তরুণীর উপর ভয়ঙ্কর হামলা চালানো হয়েছে। আমরা দোষীকে খুঁজে বের করব। তদন্তকারীরা ঘটনাস্থল থেকে তথ্য প্রমাণ সংগ্রহ করেছেন। অভিযুক্তকে শনাক্ত করার চেষ্টা চলছে। তদন্তে স্থানীয়দের সাহায্য চাওয়া হয়েছে।

ব্রিটেনের রাজনৈতিক মহলে এই ঘটনা নিন্দার ঝড় তুলেছে। কভেন্ট্রি দক্ষিণের সাংসদ জারা সুলতানা বলেছেন, ‘শনিবার, এক পাঞ্জাবি মহিলার উপর বর্ণবিদ্বেষের কারণে যৌন নির্যাতন চালানো হয়। গত মাসে এই কারণে এক শিখ মহিলার উপর যৌন অত্যাচার চালানো হয়েছিল। বর্ণ বিদ্বেষের কারণে আমাদের রুখে দাঁড়ানোর সময় এসেছে। ব্রিটেনের মসনদে থাকা লেবার পার্টির সাংসদ প্রীত কৌর গিল বলেন, ‘ওয়ালসালে আরও একটি বর্ণবিদ্বেষের ঘটনা ঘটেছে। এই ঘটনায় আমরা গভীরভাবে মর্মামত।

দেখুন আরও খবর-